Oglas

V okviru lestvice Copenhagenize Bicycle Friendly Cities Index 2017 so ocenjevali 136 mest in na podlagi 14 meril sestavili lestvico 20 najbolj prijaznih mest za kolesarje. Pri ocenjevanju Ljubljane so opazili, da je naslov zelena prestolnica Evrope 2016 dodatno spodbudil kolesarjenje v mestu, delež kolesarjenja se je povečal.

Hkrati pa kolesarska infrastruktura sledi sodobnim smernicam in primerom dobrih praks, kar olajšuje njeno nadaljnjo širitev. Kot ključni element poudarjajo pozitivno promocijo kolesarjenja in dodajajo, da ne vidijo razloga, da v Ljubljani v naslednjih letih ne bi dosegli 20- ali celo 30-odstotnega deleža kolesarjev v prometu.

Lestvico do kolesarjev prijaznih mest The Copenhagenize Index pripravljajo od leta 2011, prvo mesto pa je tudi letos zasedel København.

Celotno lestvico si lahko pogledate spodaj.